III. 



De inotu eorporum circa ppuQtiim fixum mobilium. 



1. Ardua omnino est quaestio in Mechanica de mptu corporum, nisi vel solo motu progressivo 

 ferantur, vel circa axem fixum revolvantur: haec enim duo motus genera fere sola ab auctoribus, 

 qui theoriam Mechanicae excoluerunt, sunt pertractata. Quando autem corpus ita agitatur, ut ejus 

 motus neque ad progressionem simplicem, neque ad gyrationem circa quempiam axem fixum revocari 

 possit, regulae communcs, quarum ope hi motus calculo subjici solent, nuUum amplius praestant 

 usum, talisque motus determinatio altius ex primis Mechanicae principiis repeti debet, quorum autem 

 applicatio, ob summam motuum, qui in diversis corporis particulis inesse potest, differentiam, maxime 

 difficilis redditur. 



2. Ante Celeb. Dalembertum quidem nemo, quantum constet, hujusmodi motus evolutionem 

 suscepit, isque adeo primus hoc argumentum attigisse est censendus in excellenti opere, quod de 

 nutatione axis terrae conscripsit, in quo subtilissimam hujus generis quaestionem tam feliciter eno- 

 davit, ut ab eo istius profundissimae partis Mechanicae enucleatio potissimum sit expectanda. Cum 

 enim terra, in aethere libere fluctuans et a viribus solis ac lunae sollicitata, non ita circa axem 

 suum gyretur, ut is sibi perpetuo parallelus maneat, verus terrae motus per eas regulas, quae pro 

 simplicioribus motus speciebus sunt erutae, minime expediri potest. Unde vir acutissimus multo sub- 

 limiores regulas in subsidium vocare est coactus, quae ita sunt comparatae, ut earum beneficio alii 

 quicunque hujus gencris motus, utcunque fucrint complicati, eodem successu dcfiniri posse videantur. 



3. Insignes hi profectus me etiam excitaverunt, ut vires meas in eadem quaestione tentarem, 

 atque laboris mei specimen edidi in Comm. Academiae Rcgiae Berol. Tomo V. Quoniam autem in 

 hac investigatione corpus terrae non solum tanquam rotundum, sed etiam a figura sphaerica minime 

 aberrans spectari potest, hae circumstantiae in analysin ejusmodi determinationes ad calculum con- 

 trahendum inducunt, quae nullum locum essent habiturae, si terra figuram magis irregularem ha- 

 beret. Ex quo methodus illa, qua pro motu terrae sum usus, parum utilitatis afferre poterit ad 

 motum cujuscunque corporis in genere determinandum, atque nihilominus regulae adhuc gcnerales 

 desiderabantur, quibus corporum quorumcunque motus ad calculum redigi possent, et quae non ad 

 certum corporum genus essent adstrictae. 



